**Κόνιτσα 05/07/2022**

**ΔΕΛΤΙΟ ΤΥΠΟΥ**

**ΕΚΘΕΣΗ ΖΩΓΡΑΦΙΚΗΣ ΔΗΜΟΥ ΚΟΝΙΤΣΑΣ**

Την Κυριακή 3 Ιουλίου 2022 στις 20:30 πραγματοποιήθηκαν στο παλαιό Δημαρχείο Κόνιτσας, παρουσία του Δημάρχου Νικολάου Εξάρχου και του Αντιδημάρχου Αριστείδη Λαζογιάννη, τα εγκαίνια της έκθεσης ζωγραφικής του Τμήματος Ζωγραφικής Δήμου Κόνιτσας από τους ιερείς της Ιεράς Μητροπόλεως Πωγωνιανής και Κονίτσης π. Απόστολο Νάκο και π. Κωνσταντίνο Μήτσιο.

Ο καθηγητής εικαστικών του Τμήματος Ζωγραφικής Γεώργιος Τζούμας παρουσίασε το έργο των μαθητών και μαθητριών, ενώ ο Δήμαρχος απηύθυνε χαιρετισμό και συνεχάρη τόσο τον καθηγητή, όσο και τους καλλιτέχνες για το ταλέντο, τις υπέροχες δημιουργίες τους και την προσφορά τους στην προαγωγή του Πολιτισμού και των Τεχνών. Ο Δήμαρχος πρόσφερε τιμητική πλακέτα στον δάσκαλο εκ μέρους του Δήμου, ενώ ο καθηγητής πρόσφερε έργο ζωγραφικής στον Δήμαρχο.

Η έκθεση θα λειτουργεί έως τις 20 Ιουλίου 2022 από τις 11:00 π.μ. έως 13:30 μ.μ.

Από το Γραφείο Δημάρχου